Brúna Gøta - Legulív

**Matgerð**

Hugleiðing

‘Uden mad og drikke, duer helten ikke’, og soleiðis er eisini hjá úlvum og títlingum. Virksemi í hesi gøtuni er ætlað at geva grundleggjandi førleika at matgera á báli og nýta stormkøk undir tryggum og reinum umstøðum.

Legg til merkis, at brúna gøta í gula varða er um bál og trygd í hesum høpi.

Gøtan

|  |  |
| --- | --- |
| **Úlvurin/títlingurin skal** | **Útdýping** |
| Gera sneisabreyð á bál | Minst til einki egg at hava í deigginum, so breyðini trygt kunnu verða etin, hóast tey ikki eru heilt bakað. Eisini kann verða umhugsað at brúka grill.  Aðrar einfaldar uppskriftir á líknandi torleikastigi kunnu eisini nýtast. |
| Gera suppu á stormkøki | Stormkøkurin er hentur at nýta í øllum veðri. Lær úlvarnar/títlingarnar at pakka sprittkøkin út og greið frá, hvussu hann skal samlast. Lat tey fylla spritt í spritthaldaran ella lat tey seta gassílatið til. Minst til, at sprittið ikki má fyllast upp til meira enn 2/3. Greið frá, hvussu vandamikið spritt er og at einans spritt má nýtast. Bensin og annað má ikki nýtast. Leiðarin skal tryggja sær, at úlvarnir/títlingarnir skilja, at tey ikki mugu fylla spritt í brennaran, meðan eldur er í brennaranum. Lær tey at skrúva lokið á sprittkókaran og lat tað vera á í eina lítla løtu, áðrenn tey fylla meira spritt í. Vís teimum, hvussu hitin kann stillast við at snara ringin ovast á brennaranum.  Ger onkran mat ella okkurt heitt at drekka á stormkøkinum.  Lær tey at pakka stormkøkin saman og minst til, at brennarin skal í ein posa fyri seg.  Hetta er tí at hann er gjørdur úr øðrum tilfari enn restin av útgerðini. Grýtur oyðileggjast, um brennarin liggur óvardur saman við restini av útgerðini. |
| Duga reinføri í samband við matgerð | Lær tey at smyrja grønsápu undir botnin á grýtuni ella ketilin, áðrenn tað verður sett útá.  Hetta ger, at tað verður lættari at gera reint.  Lær tey at vaska sprittkøkin væl og virðiliga. Tað er umráðandi, at tey læra reinføri. |

Hugskot til fundir

Gera sneisabreyð á báli:

Her eru eingi hugskot - her kundi verið ein uppskrift til deiggj

1. Tað ber til at gera luksussneisabreyð við mozzarella, skinkustrimlum, oregano o.s.fr.

Gera suppu á stormkøki:

1. Her eru nevnd ein rúgva av møguleikum, ið hava nakað tað sama torleikastig sum suppa.
   1. Bakað epli í gandadeiggi - <http://dds.dk/aktiviteter/aktivitet/202>
   2. Bakað súrepli við marsipani - <http://dds.dk/aktiviteter/aktivitet/32>
   3. Bakað bananan við sjokolátu - <http://dds.dk/aktiviteter/aktivitet/45>
   4. Bakaðar fyltar tomatir - <http://dds.dk/aktiviteter/aktivitet/87>
   5. Blomkálssúpan - <http://dds.dk/aktiviteter/aktivitet/89>
   6. Blomkálssúpan við royktum fleski - <http://dds.dk/aktiviteter/aktivitet/90>
   7. 100 matuppskriftir til mat á stormkøki: <http://www.dk-kogebogen.dk/opskrifter/tilberedningsmetode-2.php?id=152>

Duga reinføri í samband við matgerð:

Her eru eingi hugskot - øll eru vælkomin